### Beslutningstema

Orientering om eventuel ny udmelding fra Økonomiudvalget, eventuelle konsekvenser som følge af ændringer i lov- og cirkulæreprogrammet samt prioritering af administrativt forslag til anlæg 2023–2026 inkl. nye anlægsforslag. Teknik- og Miljøudvalgets opgave er at prioritere anlæg med 1, 2 eller 3 til senere samlet prioritering.

### Historik

Kommunalbestyrelsen blev på minibudgetseminaret den 30. juni 2022 præsenteret for en foreløbig status på budget 2023. Endvidere blev reduktions- og udvidelsesforslag præsenteret med henblik på viderebehandling på budgetseminaret den 7. og 8. september 2022.

### Sagsfremstilling

Økonomiudvalget drøfter den 11. august 2022 budgetsituationen. Herefter vil eventuelle ændringer for fagudvalgenes budgetarbejde blive meldt ud.

Konsekvenserne af lov- og cirkulæreprogrammet udgør samlet for Teknik- og Miljøudvalget 0,1 mio. kr. i 2024 på serviceområderne. Emnerne er:

* Forbud mod spøjtning med ikke let-nedbrydelige midler på befæstede arealer fra 2024.

Anlæg

Anlægsniveauet i perioden 2023-2026 er afsat med gennemsnitlig 95 mio. kr. årligt.

I 2023 er der afsat 110 mio. kr., og i 2024 er der afsat 98,7 mio. kr. I 2025 og 2026 er der afsat hhv. 90 mio. kr. og 80 mio. kr. jf. Økonomiudvalgets rammeudmelding.

I 2023-2024 er der ingen frie anlægsmidler. Det vil sige, at nye anlæg kræver prioritering inden for rammerne. I 2025-2026 er der en pulje, som ikke er disponeret.

Den godkendte ændret prioritering af anlægsprojekter, som følge af stigende priser, danner udgangspunkt for fagudvalgenes drøftelser.

Forvaltningen har med udgangspunkt i de eksisterende anlæg kvalificeret udgiftsfordelingen mellem årene.

Teknik- og Miljøudvalgets arbejde omfatter:

* At drøfte og prioritere administrativt forslag til basisanlæg og eventuelle nye anlæg. Alle forslag prioriteres med 1, 2 eller 3.

### Direktionen indstiller,

at udvalget drøfter budgettet efter eventuel ny udmelding fra Økonomiudvalget,

at udvalget tager de økonomiske konsekvenser af lov- og cirkulæreprogrammet til efterretning,

at udvalget prioriterer forslag til anlægsprojekter med 1, 2 eller 3, og

at indstillingen videresendes til budgetseminaret.

### Beslutning

Budgettet drøftet, forslag prioriteret og indstillingen videresendes til budgetseminar.

Erik Kjær deltog ikke i mødet.